BJC คาดกำไรไตรมาส 4/2564 ฟื้นตัวเด่นรับ High season แนะซื้อเป้า 38.00 บาท
BJC คาดกำไรไตรมาส 4/2564 ฟื้นตัวเด่นรับ High season แนะซื้อเป้า 38.00 บาท
BJC คาดกำไรไตรมาส 4/2564 ฟื้นตัวเด่นรับ High season แนะซื้อเป้า 38.00 บาท
3 พ.ย. 2564

บล.โนมูระ พัฒนสิน ระบุในบทวิเคราะห์วันนี้ (1 พ.ย.64) ว่า บริษัท เบอร์ลี่ ยุคเกอร์ จำกัด (มหาชน) หรือ BJC แนะนำซื้อราคาเป้าหมาย 38.00 บาท คาดกำไรสุทธิไตรมาส 3/2564 ที่ 310 ล้านบาท แม้จะหดตัวแรง -71%เทียบช่วงเดียวกันของปีก่อน, -62%เทียบไตรมาสก่อนหน้า เพราะถูกกดดันจาก Lockdown เข้มงวดกว่า 2 เดือน 29 จังหวัดในไทยและประเทศเพื่อนบ้านกระทบหนักใน 2 ธุรกิจหลัก คือ
1) BIGC (64%ของรายได้) กดดัน SSSG ยังฟื้นตัวได้ช้า คาด -5% เทียบช่วงเดียวกันของปีก่อน) และรายได้เช่าจะหายไปกว่า -39%เทียบช่วงเดียวกันของปีก่อน,-33%เทียบไตรมาสก่อนหน้า เหลือ 1.4 พันล้านบาท และ 2) ธุรกิจบรรจุภัณฑ์ (14%ของรายได้) ที่จะถูกกดดันจากการบริโภคที่น้อยลงทั้งในไทยและประเทศเพื่อนบ้าน
อย่างไรก็ตามประเมินผลการดำเนินงาน BJC ผ่านจุดแย่ที่สุดไปแล้ว โดยโมเมนตั้ม SSSG ต.ค. -4-5% ดีขึ้นจากไตรมาส 3/2564 รายได้ค่าเช่ากลับมารับรู้ตามปกติท่ามกลางการคลายล็อคดาวน์ที่มากขึ้นผสานกับการเริ่มเข้า High season และประสิทธิภาพการคุมต้นทุนดีขึ้น
โดยคาดกำไรสุทธิไตรมาส 4/2564 ฟื้นตัวเด่น เทียบไตรมาสก่อนหน้า ที่ 1.2-1.3 พันล้านบาท(flat เทียบช่วงเดียวกันของปีก่อน) โดยประเมินกำไรทั้งปี 2564 ที่ 3.4 พันล้านบาท (-14%เทียบช่วงเดียวกันของปีก่อน) ก่อนฟื้นตัวสูง โต 78% เทียบช่วงเดียวกันของปีก่อนที่ 6.1 พันล้านบาท